**Osnovna škola Dragutina Kušlana**

**Zagreb, Kušlanova 52**

**KLASA: 602-02/20-01/81**

**URBROJ: 251-163-20-01-1**

**PROTOKOL O INFORMIRANJU RODITELJA O USPJEHU, VLADANJU UČENIKA I OPRAVDAVANJU IZOSTANAKA UČENIKA**

**OŠ DRAGUTINA KUŠLANA**

1. Prema članku 135. Zakonu o odgoju i obrazovanju u osnovnoj i srednjoj školi roditelj učenika ima pravo i obvezu sudjelovati u njegovom obrazovanju i biti redovito obaviješten o njegovim postignućima.
2. Svoju obvezu roditelj izvršava informirajući se redovito kod razrednika ili predmetnog učitelja o učenikovom uspjehu i vladanju.
3. Termine održavanja individualnih informativnih razgovora za roditelje, razrednici i predmetni učitelji dužni su utvrditi na početku školske godine, te o tome obavijestiti roditelje. Raspored održavanja individualnih informativnih razgovora za roditelje, u pisanom obliku, nalazi se u prizemlju Škole na panou pokraj sobe pedagoginje te web stranici škole. Za vrijeme epidemiološke situacije uzrokovane COVID-19 informacije se održavaju telefonskim putem, videopozivom, online razgovorom preko ZOOM aplikacije te u iznimnim slučajevima uživo uz prethodni dogovor s učiteljem/razrednikom putem službenom e-maila.
4. Roditelji mogu zatražiti i dobiti informacije od razrednika ili predmetnog učitelja samo u vrijeme koje je naznačeno u rasporedu održavanja individualnih informativnih razgovora za roditelje. Iznimno učitelj može dati informacije roditeljima i u drugo vrijeme ako se tako unaprijed dogovore.
5. Učitelj nije dužan dati informacije roditeljima u vrijeme koje nije unaprijed određeno ili dogovoreno.
6. Za vrijeme boravka u školi roditelji su dužni pridržavati se Pravilnika o kućnom redu. Pri ulasku u školsku zgradu roditelj je dužan ući na glavni ulaz (ulaz s Kušlanove ulice), javiti se dežurnom spremaču te je obvezan nositi zaštitnu masku i dezinficirati ruke na ulazu u zgradu.
7. U slučaju nezadovoljstva roditelja s radom, postupkom, ocjenom ili zbog propusta bilo kojeg učitelja dužan je prvo razgovarati s razrednikom/icom i/ili predmetnim učiteljem. Ukoliko se problem ne riješi roditelji se obraćaju stručnoj službi ili ravnateljici Škole.

1. Informacije o ocjenama i uspjehu učenika roditelji ne mogu dobiti posljednja dva tjedna prije završetka nastavne godine. U slučaju velikih promjena u uspjehu učenika predmetni učitelj ili razrednik/ica može pozvati i o tome obavijestiti roditelje.
2. Informacije o zaključnim ocjenama i o općem uspjehu učenika roditelj dobiva putem svjedodžbe.
3. Ako je roditelj ili učenik nezadovoljan zaključnom ocjenom iz bilo kojeg nastavnog predmeta ima mogućnost Učiteljskom vijeću podnijeti zahtjev za preispitivanje ocjene u roku od dva dana od dana priopćenja ocjene na zadnjem nastavnom satu. Učenik ili roditelj može podnijeti zahtjev za polaganje ispita pred povjerenstvom, u roku dva dana od priopćenja odluke Učiteljskog vijeća.
4. U slučaju da roditelj ne izvršava svoju obvezu iz članka 135. Zakona o odgoju i obrazovanju u osnovnoj i srednjoj školi, škola je dužna pismeno pozvati roditelja u školu. Ako se roditelj ne odazove pozivu, škola će o tome obavijestiti Centar za socijalnu skrb.
5. Predmetni učitelji dužni su brinuti o napretku svakog učenika te o uočenim odstupanjima obavijestiti razrednika, Razredno vijeće i po dogovoru pozvati roditelje.
6. Opravdanim izostankom s nastave smatra se izostanak za koji je razredniku, najkasnije u roku 2 dana od dolaska učenika u školu, dostavljena liječnička ispričnica ili ispričnica nadležne institucije.
7. Roditelj ili skrbnik može osobno ili pisanim putem opravdati izostanak svog djeteta bez liječničke ispričnice do najviše tri radna dana tijekom školske godine, ali oni ne mogu biti uzastopni.
8. Opravdanim izostankom s nastave smatra se i izostanak za koji je roditelj unaprijed zatražio i dobio odobrenje i to:
* U hitnim slučajevima usmeno od učitelja za izostanak s njegova sata
* Pisano od razrednika za izostanak do 3 radna dana
* Pisano od ravnatelja za izostanak do 7 radnih dana
* Pisano od Učiteljskog vijeća za izostanak do 15 radnih dana.
1. U slučaju predviđanja dužeg izostanka učenika s nastave roditelj je dužan obavijestiti razrednika putem službenog maila.